Diari Oficial de la Generalitat Valenciana


Sumari del DOGV 5160, del 22-12-2005 (2005/14134)

DECRET 204/2005, de 16 de desembre, del Consell de la Generalitat, pel qual es crea un institut d'Educació Secundària a Redován, per transformació de la Secció d'Educació Secundària existent.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5160

Data del DOGV
:   22-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14369


Data del document
:   22-12-2005

Organisme emissor
:   Conselleria de Cultura, Educació i Esport

Tipus de document
:   Decret

Descriptors 

:   * Redován
    * ensenyament públic
    * ensenyament secundari
    * centre d'ensenyament

DECRET 204/2005, de 16 de desembre, del Consell de la Generalitat, pel qual es crea un institut d'Educació Secundària a Redován, per transformació de la Secció d'Educació Secundària existent. [2005/X14058]
  
El mapa escolar de la Comunitat Valenciana contempla la creació d'un Institut a Redován, identificat com a 03N00004, per a impartir les ensenyances d'Educació Secundària establides en la Llei Orgànica 1/1990, de 3 d'octubre, d'Ordenació General del Sistema Educatiu, al districte escolar Al-43.
  
Per a atendre la urgent demanda de places escolars d'Educació Secundària Obligatòria l'Orde de 31 de juliol de 2003, de la Conselleria de Cultura, Educació i Esport, va crear una secció d'Educació Secundària a Redován, dependent de l'Instituto de Educación Secundaria Vega Baja de Callosa de Segura. Este centre albergarà 12 unitats d'Educació Secundària Obligatòria el pròxim curs escolar, amb la qual cosa supera la capacitat màxima prevista per a estos centres en l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels Instituts d'Educació Secundària de la Comunitat Valenciana.
  
Per això, de conformitat amb el que establixen l'article 17 de la Llei Orgànica 8/1985, de 3 de juliol, Reguladora del Dret a l'Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Llei Orgànica 10/2002, de 23 de desembre, de Qualitat de l'Educació, i l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Consell de la Generalitat, a proposta del conseller de Cultura, Educació i Esport i amb la deliberació prèvia del Consell de la Generalitat, en la reunió del dia 16 de desembre de 2005,
  
DECRETE
  
Article únic
  
Es crea, per transformació de la Sección de Educación Secundaria de Redován dependent de l'Instituto de Educación Secundaria Vega Baja de Callosa de Segura, codi 22658218, el següent centre docent:
  
Província: Alacant.
  
Localitat: Redován.
  
Denominació: Instituto de Educación Secundaria.
  
Titular: Generalitat.
  
Codi: 14029631.
  
Adreça: av. Llibertat, s/n.
  
Composició: 12 unitats d'Educació Secundària Obligatòria.
  
Capacitat: 360 places escolars d'Educació Secundària Obligatòria.
  
DISPOSICIONS ADDICIONALS
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva al centre actualment existent, s'integrarà en el nou Institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura, Educació i Esport perquè adopte totes les mesures que siguen necessàries per al compliment i desenrotllament del que establix este decret, així com per a modificar, si és el cas, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2004/2005.
  
València, 16 de desembre de 2005
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,
  
ALEJANDRO FONT DE MORA TURÓN